300 De cerebro-spinale Nervecentre. 



et eller andet særligt Instinkt; de have saaledes uden at bryde sig 

 meget om den historiske Sandsynlighed taget Buster af Homer, St. 

 Antonius og Moses for gode Varer. Ved saadanne Undersøgelser 

 var det at Gall fandt ud, at store Generalers Hoved var bredt 

 bagtil ligesom Slangernes o. s. v. 



Frenologiens Historie vrimler af komiske Fejltagelser. En af 

 de morsomste Historier er den om Raphaels Hjærneskal, der op- 

 bevaredes i St. Lucasakademiet ; den undersøgtes af Gall, som med 

 Henrykkelse fandt de rigtige Buler paa den, der karakteriserede 

 den som havende tilhørt en genial Maler. Hjærneskallen blev af- 

 støbt, beskrevet af de mest fremragende Frenologer og opstillet som 

 et lysende Exempel paa Frenologiens videnskabelige Resultater. 

 Imidlertid lod Pave Gregor den 16de Raphaels Kiste aabne og 

 man fandt da den store Malers Skelet helt og holdent; det viste 

 sig senere, at den Hjærneskal, der havde givet Anledning til saa 

 mange lærde Udtalelser, havde tilhørt en almindelig romersk Prælat 

 ved Navn Adjutori. 



Forskellige Historier lyde forresten paa, at Gall ikke selv 

 troede meget fast paa sin Theori; han var en meget behændig 

 Mand og reddede sig let ud af alle Vanskeligheder. En Gang 

 sagde han i Paris til et Auditorium, der for største Delen bestod 

 af Damer „hos Kvinden er Stædighedens Bule stærkt udviklet" 

 (efter Frenologernes Sigende findes denne i Isseregionen, der er 

 meget stærkt udviklet hos Faaret, et af de stædigste Dyr). Til- 

 hørerne bleve nu urolige, man hørte Latter og Mumlen og Gall 

 fik at vide hvad der var i Vejen; og idet han undskyldte sig med, 

 at han ikke var øvet i at tale Fransk sagde han: „Jeg mente ikke 

 Stædighedens Bule, men Udholdenhedens"; nu klappede Tilhørerne 

 af alle Kræfter. 



Det vilde ikke være Umagen værd at bruge saa lang Tid til 

 at omtale „dette Væv af vilkaarlige Paastande, der ikke have 

 nogetsomhelst virkeligt Grundlag", som Fysiologen Joh. Muller 

 siger, hvis Frenologien ikke endnu talte mange Tilhængere og hvis 

 den ikke ved sine ugrundede og letsindige Paastande havde ført til, 



